Ragnhild Hartmann Varmbo

Ragnhild Hartmann Varmbo (født 24. juni 1886 i Borgund, død 4. januar 1982 i Trondheim) var en norsk høyrepolitiker, kvinnesaksforkjemper og lærer.

Hun tok examen artium og lærereksamen i 1907, og var lærer ved Trondhjems folkeskole fra 1915.

Hun var aktiv politiker for Trondheim Høyre. Hun var vararepresentant til Stortinget i periodene 1937–1945 og 1945–1949 og representerte Trondheim og Levanger; hun møtte 85 dager som stortingsrepresentant, som en av få kvinner i mandatperiodene. Hun var også medlem av Trondheim bystyre og formannskap fra 1938. Hun var styremedlem i Høyrekvinners klubb fra 1929, Trondheim Høyreforening fra 1933 og Trondheim lærerinneforening 1927–1932. Hun var nestleder i Trondheim kvinneråd fra 1935 og var leder for Trondhjems Kvinnesaksforening 1950–1954.

Hun var kusine av justisminister Olaf Amundsen.

Referanser

Stortingsrepresentanter fra Høyre
Stortingsrepresentanter for Trondheim og Levanger
Medlemmer av Norsk Kvinnesaksforening